Impresszum

Minden jog fenntartva a következőkre kiterjedően: film, rádió és televízió, fotomechanikus reprodukció, hangfelvételek, elektronikus média és újranyomtatás.

© 2025 novum publishing gmbh

Rathausgasse 73, A-7311 Neckenmarkt

kiado@novumpublishing.hu

ISBN Könyv: 978-3-7116-0862-8

ISBN e-book: 978-3-7116-0863-5

Lektor: Sósné Karácsonyi Mária

Borítókép: PenzerPix

Borítóterv, layout & szedés: novum publishing

www.novumpublishing.hu

Előszó

Van a minden.

Van, hogy csak egy toll…

Szülőfalvam

Hol felcseperedtem s ébredtem.

Ébredtem tanra, s létre.

Tanultam, mert tanítottak.

Kik voltak ők?

Tán láttak jót, s szerethetőt.

Nevelhetőt, ki befogad.

Befogad tudást s érzést,

Hogy majdan ő is felelősen létezzen s érezzen,

De ne ítélkezzen, viszont ha kell, cselekedjen.

Tegyen, alkosson, gondolkozzon.

S megbocsásson.

Még akkor is, mikor habzó szájak mardossák lépteit.

Eljő majd az idő, mikor békét lel a megfáradt s tépett Vándor.

Mert van lant, még ott van a kézben.

S húrjai még épen, készen… Egy utolsó szimfóniához.

Tova

Poros utat jártam.

Só és fűszer után kutatva

leltem a sűrűben kövezett

utamra.

Gallyakat hajtva indultam,

Lábam rőzse s egres szabdalta,

melynek íze vérrel itatva

zamattá vált csendben s titokban.

Rögökön át léptem, arcom a földnek

szegezve, feszítve testem maradék erejét.

Fáradt fejemet felemelve kiáltok a

végtelenbe…

Tán lesz, ki meghallja e mesét.

Csend van…

Megtöri kicsiny léptek hangja,

Földre szállva áll ő előttem.

Szemeibe néztem, s szerettem.

Hangja, mint lándzsa hatolt belém;

így engedve szabadjára láncra vert lelkem.

Kiáltásom meghallván,

Könnyes szemmel borul reám.

Fülembe suttogva: Jöjj,

Szeress, hogy szerethesselek;

Jövődben szívednek lehessek;

Lelkedet ringathassam, s az égnek kiálthassam:

SZERETLEK!

Szemeibe nézvén mosoly fakad

orcája szélén.

Kezét nyújtván talpra segít;

Csókot adván tovarepít.